Nafarroako Parlamentuko Hezkuntza Batzordeak, 2021eko otsailaren 24an egindako bileran, honako erabaki hau onetsi zuen: “Erabakia. Horren bidez, Nafarroako Gobernuko Hezkuntza Departamentua premiatzen da bere gain har dezan 0-3 zikloaren titulartasuna eta departamentuak berak, halaber, Iruñeko Udala premia dezan ziklo horretako euskarazko ikaspostuen eskaintza bat egin dezan egoki banatuta hiriko auzoetan zehar”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernuko Hezkuntza Departamentua premiatzen du 2021-2022 ikasturterako 0-3 zikloan Iruñeko euskarazko ikaspostuen eskaintza egoki banatuta egon dadin hiri osoan zehar; hain zuzen ere gaur egun gaztelaniazko ikaspostuak dauden bezala.

2. Nafarroako Parlamentuak Nafarroako Gobernuko Hezkuntza Departamentua premiatzen du bere gain har dezan 0-3 zikloaren titulartasuna, Haur Hezkuntzako etaparen parte den heinean, eta haren egitura eta curriculuma jorra eta zehatz ditzan, kontuan hartuz egitura zein antolaketa arloan diren aukera ezberdinak (0-6 ikastetxe publikoak, 0-3/0-6 ikastetxe integratuak edo Haur eta Lehen Hezkuntzako ikastetxeekin lotuak, besteak beste), oso bereziki landa eremuko eskolan”.

Iruñean, 2021eko otsailaren 24an

Lehendakaria: Unai Hualde Iglesias